उसने कुमाऊंनी मिश्रित भाषा में मेरे पोर्टर का संदेश दिया कि पोनी नहीं मिला है। वह पुलपार मेरा इंतज़ार कर रहा है। मैं वहीं पहुँच जाऊँ। मैं पहले तो बैठी रही यह सोचकर कि वह वापिस आएगा पर पीछे से मुझे सहयात्री स्मिताबेन पैदल आती दिखायी दीं। मैं उनके साथ आगे बढ़ने लगी, उनका पोनी और पोर्टर तो उनके साथ-साथ चल रहे थे, चाहे वह बैठें या न बैठें। मैं ने सोचा "मेरा पोनी तो नाश्ते के समय से गायब है? चीटिंग कर रहा होगा? अन्य क्या कारण होगा?" और चलती रही।